**Copilărie**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Copilărie, navă rătăcită,

În marea amintirilor pierdută,

Corabie plutind în depărtări

O mai zărim abia adeseori.

Cănd soarele pe cerul nostru iese

Strălucitoare clipe țes poveste

Cu prinți și cu crăiese și cu noi,

Copilărie, unde-i portul tău?

Ce naufragiu te-a pierdut, pe unde

Să te mai caut cât îmi ești în minte?

Iar valurile care vin și trec

Aduc la mal din tine câte-un rest

Prin căte porturi oare-a poposit

Acest fragment de viață și de vis

Ce încă poartă în el miros de ploaie,

De iarbă, de cireș și de mamaie,

De leagănul facut de tata mare,

De mărul roșu, patul din odaie.

Departe îmi pare azi dar și aproape

Că-mi vine să mănănc din măr o parte,

O parte s-o păstrez, ca dinadins,

Să-i țin copilariei far aprins !